***Отговор на въпрос от Светла Бъчварова и Николай Пенев - народни представители от ПГ „БСП за България“ относно подкрепата за малките земеделски стопанства в сектор „Плодове и зеленчуци“ за 2019г.***

**УВАЖАЕМИ ГОСПОДИН ПРДЕДСЕДАТЕЛ,**

**УВАЖАЕМА ПРОФЕСОР БЪЧВАРОВА,**

**УВАЖАЕМИ ГОСПОДИН ПЕНЕВ,**

Първо искам да кажа, че правим подпомагане с европейски и национални средства само за регистрирани земеделски производители. В тази връзка, ако една семейна градина, семейно лозе не са регистрирани като земеделски производители по общата европейска регулаторна рамка, ние нямаме право на национално решение за финансиране на такива производители. Вярно е, те се отчитат за нуждите на агростатистиката, но такава финансова подкрепа, ние не можем да предоставим за тях.

Продължавам по отношение на подпомагането, ще дам много точна информация. Заявявам, че България е взела всички възможни национални решения в обхвата на директни плащания, въз основа, на които чувствителните сектори - „Плодове и зеленчуци“, „Животновъдство“ получават максимално допустимите по европейски регламент 13 % от пакета директни плащания за обвързана подкрепа. Второ, взели сме решение, такова, каквото е допустимо за прилагане по общата регулаторна мярка за прилагане на преразпределително плащане. Това са високите плащания на хектар, за първите 30 ха. В обхвата на директното подпомагане сме въвели модулирана ставка пак за първите 30 ха в растениевъдството и по категория животни едри преживни животни и дребни преживни животни има различни норми. За по- малко брой животни има по- високо заплащане. Заявявам, че всички възможни национални решения, които могат да се вземат в обхвата на общата европейска регулаторна рамка са взети за подпомагане на малките и средни земеделски стопанства.

Ще представя статистически данни:

|  |  |  |  |  |
| --- | --- | --- | --- | --- |
| **Схеми за директни плащания** | **Брой заявления с оторизирани плащания** | **Оторизирани плащания (лв.)** | **Ставка до 30 ха (лв)** | **Ставка над 30 ха (лв)** |
| Схема за единно плащане на площ | 56 726 | 712 483 023 | 194.58 | |
| Схема за плащане за селскостопански практики, които са благоприятни за климата и околната среда – зелени директни плащания | 56 632 | 451 976 031 | 122.67 | |
| Схема за преразпределително плащане | 56 505 | 105 190 942 | 137.22 | |
| Схема за млади земеделски стопани | 3 858 | 3 701 570 | 97.29 | |
| Схема за обвързано подпомагане за плодове (основна група) | 5 968 | 30 824 083 | 1 820.85 | 1 213.90 |
| Схема за обвързано подпомагане за плодове (сливи и десертно грозде) | 3 228 | 6 833 542 | 1 040.70 | 693.80 |
| Схема за обвързано подпомагане за зеленчуци (домати, краставици, корнишони и патладжан) | 2 061 | 5 863 101 | 1 361.01 | 907.34 |
| Схема за обвързано подпомагане за зеленчуци (пипер) | 1 377 | 4 078 044 | 1 942.72 | 1 295.15 |
| Схема за обвързано подпомагане за зеленчуци (картофи, лук и чесън) | 2 839 | 11 908 087 | 1 351.36 | 900.91 |
| Схема за обвързано подпомагане за зеленчуци (моркови, зеле, дини и пъпеши) | 2 791 | 5 744 146 | 881.05 | 587.37 |
| Схема за обвързано подпомагане за оранжерийни зеленчуци | 927 | 7 781 698 | 13 205.49 | 13 205.49 |
| Схема за обвързано подпомагане за протеинови култури | 16 810 | 30 412 143 | 214.77 | |

Над 98% от броя на производителите, заявили обвързана подкрепа по схемите за плодове и зеленчуци, са получили по-високия размер на подпомагане, което представлява 77% от заявената площ по тези схеми. Искам да кажа, че ставките за обвързана подкрепа не са окончателни, поради приключване на съответните процедури.

**БЛАГОДАРЯ ЗА ВНИМАНИЕТО**