***Отговор на въпрос от Кристиан Вигенин – народен представител от ПГ „БСП за България“ относно проблеми, свързани с опазването на пчелините и пчелните семейства в България***

**УВАЖАЕМА ГОСПОЖО ПРЕДСЕДАТЕЛ,**

**ДАМИ И ГОСПОДА НАРОДНИ ПРЕДСТАВИТЕЛИ,**

**УВАЖАЕМИ ГОСПОДИН ВИГЕНИН,**

От началото на годината до момента в Областните дирекции „Земеделие“ и Областните дирекции по безопасност на храните са постъпили общо **35** сигнала, свързани с опазване на пчелите и пчелните семейства от отравяне. Постъпилите сигнали са от районите на Бургас, Добрич, Плевен, Русе, Сливен, Разград, Варна, Хасково и Ямбол, като частот тях са оттеглени.

Конкретно са Област Ямбол за миналата година са подадени само 3 сигнала. За тази година за областта има подаден само един сигнал за село Овче кладенци, Община Тунджа. Той е подаден по телефона до Областна дирекция „Земеделие“-Ямбол и е за извършване на нерегламентирано третиране на посеви от слънчоглед и подмор на пчели. Третирането е извършено с хербецид, разрешен за употреба при слънчоглед. Има представено уведомително писмо и е спазено законодателството. Взета е проба от пчелите, но собственикът на пчелина е отказал заплащането на изследването й. По тази причина пробата не е дадена за изследване.

По отношение на санкционираните лица, за 2019 г. няма издадени актове за административни нарушения за Област Ямбол. Относно санкциите за неспазване на кръстосаното съответствие , за 2019 г. са санкционирани над 1000 земеделски стопани. Те не са лишени от субсидии. Санкциите, които са им наложени, са в размер на близо 2 млн. лв.

Това, което ни предстои, в аспекта на обявената Зелена сделка и разработване на Стратегическия план на страната ни за новата ОСП, е къде да намерим симбиозата между земеделските производители и пчеларите, така че да можем с инструментариума и бюджета да подкрепим запазването на това разнообразие.

**БЛАГОДАРЯ ЗА ВНИМАНИЕТО**